Projektni zadatak za postavljanje cikloturističkih odmorišta duž cikloturističkih ruta

[bookmark: _Hlk12956254]Sukladno zaključenom Ugovoru s Ministarstvom turizma RH o sufinanciranju te sukladno uvjetima i kriterijima Programa razvoja cikloturizma na kontinentu u 2019. godini, Osječko-baranjskoj županiji je odobreno sufinanciranje ostalih odobrenih aktivnosti, a među kojima je i postavljanje cikloturističkih odmorišta duž cikloturističkih ruta Osječko-baranjske županije. Predviđeno je postavljanje ukupno 5 cikloturističkih odmorišta na području županije. 

1. Cikloturističko odmorište

Opis sadržaja cikloturističkog odmorišta

Odmorište sadrži: dvije klupe, jedan stol, pet stalaka za bicikle, vidikovac, koš za otpad, ljestve za vidikovac.
Vanjske dimenzije odmorišta: 2,0 x 3,0 m (ukupno 6,0 m2 ). Visina stropa odmorišta 2,2 m, ukupna visina 3,4 m.

Opis projekta:
Konstrukcija odmorišta napravljena je od čeličnih cijevi 100,0 x 100,0 x 4,0 mm i 50,0 x 100,0 x 4,0 mm. 

Metalne cijevi su zaštićene cink prajmerom i plastificirane u crnoj boji. 

Podnica i drvene stijenke obložene su sa drvom ariš, te postavljene na metalnu konstrukciju.
 
Klupe i stol napravljeni su od metalnih cijevi 50,0 x 50,0 x 3,0 mm i drva ariš.

Dimenzija klupe: 28,0 x 160,0 cm.

Dimenzija stola: 80,0 x 160,0 cm.

Stalak za bicikl napravljen je od metalnih cijevi 40,0 x 20,0 x 3,0 mm. 
Odmorište sadrži ukupno pet stalaka za prijam ukupno pet bicikala.

Odmorište je nadkriveno limenim krovom, gdje se lim vijcima učvršćuje ispod cijevi, dok se sa gornje strane metalne cijevi montira drvena podnica za prostor vidikovca. Do vidikovca se dolazi ljestvama koje su pričvršćene na bočnu stranu odmorišta.

Ljestve za vidikovac napravljene su od metalnih cijevi 40,0 x 20,0 x 3,0 mm, zaštićene cink prajmerom i plastificirane u crnoj boji.

Rukohvat za ljestve napravljen je od metalnih cijevi fi 34,0 mm, debljina stijenke cijevi iznosi 2,6 mm. 

Cijela konstrukcija se postavlja na unaprijed pripremljenu betonsku podlogu, a kompletno odmorište je montažno/demontažno. 

2. Označavanje odmorišta
Odmorište mora sadržavati i naznaku da je sufinanciran sredstvima Ministarstva turizma RH.


